སྒམ་པོ་ཕྲ་སྐྱིད།mpa
གནའ་སྔ་མོ་སྒམ་པོ་ཕྲ་སྐྱིད་ཟེར་བའི་བྱིའུའི་ལུས་ལ་བྱི་བའི་མགོ་ཅན་སྤྱོད་
པ་ཤིན་ཏུ་རྩིང་པོ་ཞིག་ཡོད། ཁོ་པ་བྱིའུ༌རྣམས༌དང༌འཕྲད༌དུས༌སོ༌བསྟན༌ནས་
བྱའི་ཁྲལ་ལས་ གཡོལ་ ཐབས་ དང་། བྱི་བ་རྣམས་དང་འཕྲད་དུས་ གཤོག་པ་
བསྟན་བས་བྱི་བའི་ཁྲལ་ནས་གཡོལ་ཐབས་བྱས་ནས་ལས་ལ་མི་བརྩོན་ཞིང༌།
སྒྱིད་ལུག་ཆེ་བས་ཉིན་ལྟར་གསང་སྤྱོད་ནང་འཛུལ་ཏེ། མི་གཙང་བ་ཤ་སྟག་ཟས་
ནས་འཚོ་བ་སྐྱེལ་གྱིན་ཡོད། ཉིན་གཅིག་ཁོ་པ་ལྟོ་ཆས་འཚོལ་དུ་འགྲོ་བའི་ལམ་
བར་དུ་འབྲས་བུས་ཕྱུག་པའི་ལྗོན་ཤིང་ལོ་འདབ་སྔོ་ལྗང་ལྷབ་ལྷུབ་གཡོ་བ་ཞིག་
གི་སྟེང་ན་བྱིའུ་ཏིང་ཏིང་སྒྲོལ་མ་ཞེས་པ་མགུལ་གྱི་སྤུ་པད་རག་ལྟར་དམར༌ཞིང༌།
གཤོག་སྒྲོ་གཡུ་ལྟར་སྔོ་བ། སྤུ་མདོག་འཇའ་ཚོན་ལྟར་རྣམ་པར་བཀྲ་བ་ཞིག་
གིས་ ཏིང ་ ཏིང་ ཞེས་ ཡིད་ དབང་ འཕྲོག་ པའི་ སྙན་ འགྱུར་ གྱི་ སྒྲ་དབྱངས་ སྒྲོག་
བཞིན༌བསྡད༌ཡོད༌པ༌དེ༌ཁོས༌མཐོང༌མ༌ཐག༌ཡིད༌ཀྱི༌དབང༌པོ༌རང༌དབང༌མེད་
པར་འཕྲོག་ནས་ཁ་ཚུམ་ཚུམ་དང་མིག་ཧྲིག་གིས་བལྟས་ཏེ།
སྤུ་མདོག་བཀྲ་ཞིང་གསུང་སྙན་ལྡན་པ་ལགས། །
དལ་མེད་ལུས་ངལ་ལས་ལ་མ་བརྩོན་པར། །
ཟས་གོས་འཛོམས་ཤིང་དཔའ་སྟོབས་ལྡན་པ་ངའི། །
འདུན་ཐབ་མཛད་ན་ཅི་དགར་རོལ་བའི་ཆོག །
ཅེས་སྨྲས་པར་ཏིང་ཏིང་སྒྲོལ་མས།
-376-

གཏམ་རྒྱུད།
བྱིའུ་ལུས་ལ་བྱི་བའི་མགོ་བརྙན་ཅན། །
སྒམ་པོ་ཕྲ་སྐྱིད་ཟེར་བ་ཚུར་ཉོན་ཅིག །
ཁྱེད་ཀྱི་བཞུགས་གནས་ཟ་འཐུང་གནས་བབ་སོགས། །
མ་གསང་སྲོང་པོར་སྨྲོས་དང་ང་ཡིས་བརྟག ། ཌ
ཅེས་སྨྲས། ཕྲ་སྐྱིད་ཀྱིས་དེའི་ལན་དུ།
བདག་ནི་བྱ་དང་བྱིའུའི་ཁྲོད་དུ་འགྲོ་བའི་དུས། །
ལྷ་བྱ་གོང་མོ་ཕུད་པའི་གྲལ་འགོར་སྡོད་མཁན་དང་། །
རྫ་ར་བྱི་བའི་ཁྲོད་དུ་འགྲོ་བའི་དུས་འདི་ན། །
འཁོར་ཡོངས་ཚང་མའི་གྲལ་འགོ་གུས་པས་འཛིན།
ཁ་ཟས་སྨན་འབྲས་དྲི་ཞིམ་རོ་བཅུད་ལྷག་ཏུ་ལྡན། །
བཏུང་བ་ཆུ་མིག་གཙང་མར་བྱས་ནས་འཚོ་བ་སྐྱེལ། །
སྟེང་གི་གཞལ་ཡས་ཁང་དང་འགྲན་པའི་ཕོ་བྲང་ཡོད། །
ཡ་རབས་སྤྱོད་གཙང་བརྟུལ་ཞུགས་ལྡན་པའི་གཞོན་ནུ་ཡིན། །
ཞེས་སྨྲས་པར༌ཏིང༌ཏིང་སྒྲོལ་མས། དེ་འདྲ་དངོས་གནས་ཡིན་མིན་རྗེས་
སུ་བལྟའོ། །ཞེས་སྨྲས་པས་ཏིང་ཏིང་ཞེས་སྙན་པའི་སྐད་འདོན་བཞིན་འཕུར་
སོང་བས་ཕྲ་སྐྱིད་ཀྱིས་ཏིང༌ཏིང༌སྒྲོལ་མའི་རྗེས་བསྙེགས་ཀྱང་གཤོག་རྩལ་མེད་
སྟབས་རེ་ཞིག་ས་ལ་ལྷུང་སྟེ། དབུགས་ལྷེམ་ལྷེམ་བྱེད་བཞིན་ཅི་བྱ་གཏོལ་མེད་
ངང་དུ་ལུས་སོ། །
དེ་ནས་ཉིན་ གཅིག་ བྱ་ དང་ བྱིའུ་རྣམས་ ཚོགས་ འདུ་ ཞིག་ འཚོགས་ པའི་
སྐབས་ཏིང་ཏིང་སྒྲོལ་མ་ཚོགས་འདུ་དེར་ཞུགས་ནས་ལྷ་བྱ་གོང་མོའི་གཡས་
-377-

ལྷ་སའི་དམངས་ཁྲོད་སྒྲུང་གཏམ།
གཡོན་གྱི་གྲལ་སྟར་རིམ་པར་བལྟས་ཀྱང་སྒམ་པོ་ཕྲ་སྐྱིད་མཐོང་རྒྱུ་མེད་པས་ཅི་
ཡིན་སྙམ་ནས་ལྟས་བསྡད་པ་རེད། གང་མཚམས་སོང་ནས་སྒམ་པོ་ཕྲ་སྐྱིད་ཁོ་པ་
སླེབས་ཏེ་བྱ་བྱིའུ་ཀུན་གྱི་གྲལ་མཐར་ཞུམ་ཞུམ་བྱས་ནས་བསྡད་པ་མཐོང་བ་ན་
ཏིང་ཏིང་སྒྲོལ་མས་ཁོ་པའི་སར་ཕྱིན་ནས།
ཁྱེད་ནི་ལྷ་བྱ་གོང་མོའི་བློན་པོ་སྟེ། ། mepe
།
ཐོབ་ཐང་གདན་ཐོབ་མི་འཇོག་དགོས་པ་ཅི། །
གྲལ་མཐར་ཞུམ་ཞིང་བཞུགས་པའི་གནས་ལུགས་ཅི། །
སྲོང་པོར་སྨྲོས་དང་སྒམ་པོ་ཕྲ་སྐྱིད་ལགས། །
ཞེས་སྨྲས་པར་ཁོས་ལམ་སང་ལན་བཤད་རྒྱུ་མ་དྲན་པར་ཡུད་ཙམ་ལུས།
དེ་ནས་ཁོས་ཏིང་ཏིང་མ་ཁྱེད་ཀྱིས་ངའི་གདོང་ལ་ལྟས་བསྡད་པ་ཡིན་ཙང༌། ང་ངོ་
ཚ་ནས་གྲལ༌འགོར་འགྲོ༌ནུས༌མ༌བྱུང་ཞེས་རྫུན་བཤད་པས། ཏིང་ཏིང་སྒྲོལ་མ་
ཡིད་ཆེས་པར་གྱུར།
དེ་ནས་ཁོ་པ་གཉིས་ཕན་ཚུན་མཛའ་ཞིང་བརྩེ་བས་མཉམ་དུ་རྩེད་འཇོར་
རོལ་ནས་དུས་ཡུན་གང་ཙམ་སོང་བ་ན། ཏིང་ཏིང་སྒྲོལ་མའི་གྲོགས་མོ་བྱིའུ་ཆུང་
ཚོས་ཁོ་མོས་སྒམ་པོ་ཕྲ་སྐྱིད་དང་འབྲེལ་བ་བྱས་པའི་གནས་ཚུལ་ཤེས་ནས་
ལས་ཀྱི་འབྲེལ་བའི་གྲོགས་མོ་ཏིང་ཏིང་སྒྲོལ་མ། ། ny
བསམ་པ་བཟང་པོས།
ཁྱེད་ཀྱི་བཟའ་ཟླ་སྒམ་པོ་ཕྲ་སྐྱིད་འདི། ། 1
སྒྱིད་ལུག་ཆེ་ཞིང་མི་གཙང་ཁོ་ནས་འཚོ། །
དེ་དང་འགྲོགས་ན་ཤིན་ཏུ་མི་འོས་སོ། །
-378-

ཞེས་སྨྲས༌པར༌ཏིང༌ཏིང་སྒྲོལ་མའི་བསམ་པར་གྲོགས་མོ་ཚོས་ང་ལ་ཕྲག་
དོག་བྱས་ནས་དེ་ལྟར་བཤད་པ་རེད། ཁོང་སྒྱིད་ལུག་ཆེ་ཞིང་མི་གཙང་ཟས་ཏེ་
འཚོ་བ་སེལ་མཁན་མ་རབས་
འཚོ་བ་སྐྱེལ་མཁན་མ་རབས་ཅན་ཞིག་ཡིན་ན་ང་དང་འགྲིག་དོགས་མེད་བསམ་
ནས་ཁོང་ཚོའི་སེམས་དཀར་གྱི་བསླབ་བྱར་མ་ཉན་པར་སྒམ་པོ་དང་སྔར་ལྟར་
མཛའ་ ཞིང་ བརྩེ་ བར་ བྱས་ ནས་ བསྡད། ཡང་གྲོགས་མོ་ཚོས་སེམས་ཀྱིས་ མ་
བཟོད་པར་ཁོ་མོའི་སར་ཕྱིན་ནས་ང་ཚོའི་གྲོགས་མོ་ཚོའི་སེམས་དཀར་གྱི་བསླབ་
བྱ་རྣ་བའི་རྒྱབ༌ཀྱི༌ལྷག༌པ༌ལྟར༌བརྩིས་ཀྱང་ང་ཚོ་སྔོན་ལས་ཀྱིས་འབྲེལ་བའི་
གྲོགས་མོ་ཡིན་ཙང་ཁྱེད་ལ་ལས་ཉེས་བྱུང་བ་དེ་ང་ཚོ་གྲོགས་མོ་ཚོར་བྱུང་བ་ལྟར་
བརྩིས་ནས་ཡང་བསྐྱར་ཞུ་རྒྱུ། གྲོགས་མོ་ཁྱེད་ནི་སྨན་འབྲས་དང་སྨན་ཆུ་བཞེས་
ནས་འཚར་ལོངས་བྱུང་བ་ཞིག་རེད། སྒམ་པོ་ཟེར་བ་བྱ་བྱིའུ་གང་ལའང་མ་ཐེ་
བར་དམར་ཧྲེང་ནག་བཙོག་མདོག་ཉེས་པ་ནི་དུས་རྟག་ཏུ་ལས་ལ་མི་བརྩོན་པར་
གསང་སྤྱོད་ཁོ་ནར་འཛུལ་ནས་མི་གཙང་བ་ཞེ་གཅིག་ལ་ལོངས་སྤྱད་དེ་འཚོ་བ་
བསྐྱལ་ནས་ འཚར་ ལོངས་ བྱུང་ བའི་ བྱ་ ངན་ ཐ་ ཤལ་ ཞིག་ རེད། ཁྱེད་ ཐུགས་
ཡིད་མ་ཆེས་ན་ཉིན་གཅིག་ཁོ་པ་དང་མཉམ་དུ་རྩེད་འཁྱམས་མཛད་སྐབས་ཁོའི་
ང་ཚོས་ཞུས་པའི་
རྐང་པར་སྐུད་པ་ཞིག་བཏགས་ནས་དེའི་ཤུལ་དུ་ཕེབས་དང༌།
སྐད་ཆ་དེ་བདེན་པ་ཡིན་མིན་གསལ་ཡོང་། ཞེས་སྨྲས་པར་ཏིང་ཏིང་སྒྲོལ་མས་དེ་
ལྟར་བྱེད་རྒྱུར་ཁས་བླངས། mppamp
དེ་ནས་ ཉིན་ཤས་སོང་མཚམས་ཁོང་གཉིས་རྩེད་འཁྱམས་སུ་འགྲོ་དུས་
ཤིག་ལ། ཏིང་ཏིང་སྒྲོལ་མས་གྲོགས་མོ་ཚོས་བསླབ་པ་ལྟར་སྒམ་པོའི་རྐང་པར་
སྐུད༌པ༌རིང༌པོ༌ཞིག་མངོན་ཆུང༌གིས་བཏགས་ནས་སྣང་མེད་རྩེད་འཁྱམས་བྱེད་
-379-

ལྷ་སའི་དམངས་ཁྲོད་སྒྲུང་གཏམ།
པའི་སྐབས༌སྒམ༌པོ༌གྲོད༌པ༌ལྟོགས༌ནས༌གློ་བུར༌དུ༌འཕུར༌སོང༌བ༌ན༌ཏིང༌ཏིང་
སྒྲོལ་མས་ཀྱང་སྐུད་པའི་སྣེ་བཟུང་ནས་རྗེས་འདེད་བྱས་པས་སྒམ་པོ་ཁོ་གྲོང་པ་
ཞིག་གི་གསེབ་ཏུ་འཕུར་སོང་བ་བཞིན་རྗེས་དེད་པས་ཧ་ཅང་དྲི་ངན་པའི་གསང་
སྤྱོད་ཞིག་གི་སྒོ་རྩར་བབས་ནས་ཕར་ཚུར་ཕྱོགས་ཀུན་ཏུ་ལྟ་ཞིབ་བྱས་མཐར་བྱ་
བྱིའུ་ མཐོང་ རྒྱུ་ མེད་ སྟབས་ མགྱོགས་ པོཪ་ གསང་ སྤྱོད་ ནང་ འཛུལ་ ནས་སྐྱག་
འབུས་ཡོངས་སུ་ཁེངས་པའི་མི་གཙང་བ་རྡོག་གཅིག་ལ་མཆུས་ཕུར་ཕུར་བྱས་
ནས༌ཟོས༌པ༌དེ༌ཏིང༌ཏིང༌སྒྲོལ༌མས༌མཐོང་བ་ན༌ཏིང་ཏིང་སྒྲོལ་མས་འདི་དངོས་
གནས་རེད་དམ། ཡང་ངེད་ཀྱི་མིག་འཕྲུལ་བ་མིན་ནམ་བསམ་ནས་གཤོག་པ་
སིག་སིག་དང༌། མིག་བགྲད་བགྲད་བྱས་ནས་བལྟས་ཀྱང་དེ་ལྟ་ རང་ མཐོང་
སྐབས་རང་ཉིད་སྒམ་པོའི་མགོ་སྐོར་འོག་ཚུད་པའི་འགྱོད་པ་དང་ཁོང་ཁྲོ་བཟོད་
མི་ཐུབ་པ་བྱུང་བའི་ཐོག་གྲོགས་མོ་ཚོའི་བསླབ་བྱར་མ་ཉན་པས་ངོ་གནོང་སྟེ་
དབུགས་ལྷེམ་ལྷེམ་པའི་ངང༌ནས་མིག་མཆི་མས་ཁེངས་བཞིན་དུ་རང་གི་ཚང་
ཡོད་ས་དེར་འཕུར་སོང་ངོ༌། ཏིང་ཏིང་སྒྲོལ་མ་འཕུར་བཞིན་ལམ་བར་དུ་གླིང་ག་
ཞིག་ཡོད་སར་སླེབས་པས་ཁོ་མོས།
ཚུར་ལ་གསོན་དང་གླིང་ཆུང་གྲུ་བཞི་ལགས། །
ཚེ་སྔོན་ལས་ཀྱིས་གུས་མོ་ལུས་འདིར་བསྐོས། །
སོ་དཀར་འཛུམ་སྟོན་གཡོ་རྒན་བྱིའུ་ངན་ཁོས། །
ང་ལ་མགོ་བསྐོར་དུས་འདིར་ཚང་མས་འཕྱ། །
གླིང་ཆུང་ཁྱེད་ཀྱིས་དེ་སྔའི་གདོང་ལ་གཟིགས། །
སྒམ་པོ་ཕྲ་སྐྱིད་ཁོ་པ་ཡོང་བ་ན། །px
-380-

སྡོད་གནས་ཁོ་ལ་མ་གསུངས་ལགས། །
ཞེས་སྐྱོ་གླུ་ཞིག་བླངས་ནས་འཕུར་སོང།
དེ་ནས་ཡར་འཕུར་འགྲོ་དུས་ཚལ་ཞིང་ཞིག་ཡོད་སར་སླེབས་པས་ཁོ་
མོས།
ཚུར་ལ་གསོན་དང་དམར་ཆེན་ལ་ཕུག་ལགས། །
ང་ལ་གྲོགས་དང་གྲོགས་མོ་མང་ན་ཡང་། །
ཚང་མའི་སེམས་བཟང་ཞེ་སྡང་ཕྲག་དོག་ཏུ་བརྩིས། །
སེམས་དཀར་བསླབ་བྱར་མ་ཉན་རྫབ་ཏུ་ལྷུངས། །
དེ་རིང་འགྱོད་པ་བྱས་ཀྱང་འཕྱིས་སོང་ལགས། །
ཁྱེད་ནས་བུ་མོའི་སྡུག་ལ་དགོངས་པས་བཞེས། །
སྒམ་པོ་ཕྲ་སྐྱིད་ཁོ་པ་ཡོང་བ་ན། །
ང་ཡི་སྡོད་གནས་ཁོ་ལ་མ་གསུང་ལགས། །
ཞེས་སྐྱོ་གླུ་ཞིག་བླངས་ནས་སེམས་སྡུག་ཆེན་པོ་བྱེད་བཞིན་འཕུར་ནས་
ཚང་ཡོད་སའི་ཁང་པ་དེར་སླེབས་མ་ཐག་ཁོ་མོས། །
ཚུར་ལ་གསོན་དང་ཁང་བརྩེགས་བཀོད་ལྡན་ཅན། །
གུས་མོ་སྒོང་ཤུན་ཕུད་ནས་ད་བར་དུ། །
དབྱར་དགུན་སྟོན་དཔྱིད་ཁྱེད་དང་མཉམ་དུ་གནས། །
ཚ་ཚ་གྲང་གྲང་ལོ་ཟླ་དུ་མའི་ནང་། །
བྱ་བྱིའུ་ཁྲི་སྟོང་ཁྱེད་ཀྱི་གྲོགས་ལ་གྱུར། །
__ དེ་རིང་གུས་མོར་བྱས་ཉེས་བྱུང་སོང་བས། །
-381-

ལྷ་སའི་དམངས་ཁྲོད་སྒྲུང་གཏམ།
ཁྱེད་ནས་ཉམ་ཆུང་བདག་ལ་སྡུག་རོགས་མཛོད། །
སྒམ་པོ་ཕྲ་སྐྱིད་ཁོ་པ་ཡོང་བས་ན། །
ང་ཡི་སྡོད་གནས་ཁོ་ལ་མ་གསུང་ལགས། །
ཞེས་ ཡང་བསྐྱར་ བཞིན་སྐྱོ་གླུ་ཞིག་བླངས་ནས་ཚང་དུ་ལོག་སོང་བས་
གནས་ཚུལ་དེ་ཁྱིམ་མཚེས་ཚོ་དང་གྲོགས་མོ་ཚོས་ཐོས་རྗེས་ཚང་མས་ཁོ་མོའི་
སར་ཡོང་ནས་སེམས་གསོ་དང་བསླབ་བྱ་བྱས་སོ། །
དེ་ཉིན་སྒམ་པོ་ཕྲ་སྐྱིད་ཏིང་ཏིང་སྒྲོལ་མར་ཉིན་གང་སྒུག་བསྡད་ཀྱང་ཁོ་མོ་
ལོག་རྒྱུ་མེད་པས་ཁོའི་བསམ་པར་དེ༌རིང༌ཏིང༌ཏིང༌སྒྲོལ༌མ༌མི༌ཡོང༌བ༌ཅི༌ཡིན་
ནམ། ངའི་གསང་བ་ཁོ་མོས་ཤེས་པ་མིན་ནམ། ཡང་ན་ཕྲུ་གུ་སེམས་གནག་དེ་
ཚོས་ངའི་ཟ་ཡ་དེའི་སྒྲོ་བཟང་དེ་མཐོང་ནས་འགྱིག་མདའ་བརྒྱབ་ནས་བསད་པ་
མིན་ནམ་སྙམ་པའི་བསམ་བློ་བཞི་གསུམ་བཅུ་གཉིས་བཏང་ནས་སྡོད་པའི་
གནས་ལས་བྲལ་ཏེ། ཏིང་ཏིང་སྒྲོལ་མ་འཚོལ་དུ་སོང་། ཁོ་པས་ཏིང་ཏིང་སྒྲོལ་མ་
འཚོལ་བའི་ལམ་བར་དུ་གླིང་ཁ་ཞིག་ཡོད་སར་སླེབས་ནས་ཁོས།
ཚུར་ལ་ཉོན་དང་མགོ་ཟིང་སྡོང་རྒན་ཚོ། །>
ང་ཡི་སྙིང་གྲོགས་ཏིང་ཏིང་སྒྲོལ་མ་དེ། །
གང་དུ་འཕུར་བ་ཁྱེད་ཚོས་ཨེ་མཐོང་ངམ། །
གང་དུ་སྡོད་མིན་ཁྱོད་ཚོས་ཨེ་ཤེས་སམ། །
དྲང་གཏམ་ཡོད་ན་སྔ་ཙམ་བཤད་ན་ལེགས། །
སྟ་རེ་འཕྱར་དུས་འགྱོད་པ་འཕྱིས་དྲགས་ཡོང་། །
ཞེས་སྨྲས་པར། སྡོང་པོ་ཚོས་རངལ་དམའ་འབེབས་གཏོང་ཞིང་འུད་ཤོབ་ཁེངས་
-382--

གཏམ་རྒྱུད།
དྲེགས་ཆེ་བའི་བྱིའུ་ནག་བཙོག་དེ་ཡི་སྐད་ཆ་རྣམས་ཐོས་མ་ཐག་ཁོང་ཁྲོ་ཚད་མེད་
ཀྱིས་སུ་ཞིག་གིས་ཀྱང་ཁ་མ་གྲགས་པར་མགོ་བོ་གཡུག་གཡུག་བྱས་ཏེ་ཁོ་པར་
ལྕང་སྨྱུག་གིས་བརྡུངས་ནས་ཕུད། སྒམ་པོ་ཕྲ་སྐྱིད་ཀྱིས་ཁོ་པར་ལྕང་སྨྱུག་
ཕོག༌པ༌དང༌ལན་རྒྱག་མཁན༌མེད༌པ༌མཐོང༌ནས༌ཁོང༌ཁྲོ༌དང༌བཅས་ཏེ་འཕུར་
སོང་ངོ༌། །
དེ་ནས་ཡུད་ཙམ་སོང་རྗེས་ཚལ་ཞིང་ཞིག་ཡོད་པར་སླེབས་པས་ཁོས།
ཚུར་ལ་ཉོན་དང་ལ་ཕུག་ཆེ་ཆུང་ཚོ། p.
ང་ཡི་མཛེས་མ་ཏིང་ཏིང་སྒྲོལ་མ་དེ། །
ן
གང་དུ་འཕུར་བ་ཁྱོད་ཚོས་ཨེ་མཐོང་ངམ། །pppamp
གང་དུ་སྡོད་མིན་ཁྱོད་ཚོས་ཨེ་ཤེས་སམ། ། Pgp
དྲང་གཏམ་ཡོད་ན་སྔ་ཙམ་བཤད་ན་ལེགས། །
རྩ་བཀོག་གཏོང་དུས་འགྱོད་པ་འཕྱིས་དྲགས་ཡོང༌། །
ཞེས་སྨྲས༌པར༌ལ༌ཕུག༌ཚོས༌རང༌ནུས༌རང༌གིས༌མི༌རྟོགས༌པའི༌བྱིའུ༌ནག༌
བཙོག་དེའི་འཆལ་གཏམ་དེ་ཐོས་ནས་ཁོང་ཁྲོ་ཆེན་པོས་ཚང་མས་མགྲིན་གཅིག་
ཏུ་ཁྱོད་ཀྱི་ཁ་འདིར་བལྟས་ན་དབྱུག་རྡུང༌ལན་བརྒྱར་བྱས་ཀྱང་ཆོག་ནས་འདུག
ཁྱོད་འདི་ལྟ་བུའི་འཇོན་ཐང་ཡོད་ན་ངེད་ཚོར་འདྲི་དགོས་དོན་ཅི། ཁྱོད་སྡུག་མིག་
ཞར་ར་མིན་ན་འཚོལ་བར་སོང་ཞེས་གཤེ་གཤེ་དང་ཁ་རྡུང་བཏང་བས་ཁོ་པ་ཅི་
བྱ་གཏོལ་མེད་ངང་འཕུར་སོང་། ppy
དེ་ནས་གང་མཚམས་ཞིག་སོང་དུས་ཁང༌པ༌ཞིག༌གི༌ཐོག༌ན༌བྱིའུ༌མང༌པོ་
ཞིག་ཕར་ལྡིང་ཚུར་ལྡིང་བྱེད་བཞིན་ཡོད་པ་དེ་ཁོ་པས་མཐོང་བས་ཏིང་ཏིང་སྒྲོལ་
-383-

ལྷ་སའི་དམངས་ཁྲོད་སྒྲུང་གཏམ།
མ་ཡང་བྱིའུ་དེ་ཚོའི་ཁྲོད་དུ་མེད་དམ་བསམ་ནས་ཕར་འཕུར་ཕྱིན་ཏེ།
upź
ཚུར་ལ་ཉོན་དང་རྐང་ལྕགས་ལན་དགུ་བརྒྱབ་པའི་བྱིའུ་ཐན་ཚོ།
ng
ང་ཡི་སྙིང་གྲོགས་ཏིང་ཏིང་སྒྲོལ་མ་དེ། །pmppg
ཁྱོད་ཚོ་མཉམ་དུ་ཡོད་པ་མ་ཡིན་ནམ། Ím PEPA A
གང་དུ་འཕུར་མིན་ཁྱོད་ཚོས་ཨེ་མཐོང་ངམ། །
སྡོད་གནས་གང་དུ་ཡིན་མིན་ཨེ་ཤེས་སམ།
xamp
ཞེས་སྨྲས་པར་བྱིའུ་ཚོས་ཁོ་པ་ནི་དུས་རྒྱུན་དུ་མི་གཙང་བར་ལོངས་སྤྱོད་པ་
དང༌། རང༌ཚོའི་གྲོགས༌མོ༌ཏིང༌ཏིང༌སྒྲོལ་མར་མགོ་སྐོར་གཏོང་མཁན་བྱིའུ་མ་
རབས་ཅན་དེ་ཡིན་པ་ཤེས་ནས་དེ་བས་ཁོང་ཁྲོ་ཆེན་པོས།
མི་གཙང་སྤྱད་ནས་འཚོ་བའི་བྱིའུ་བཙོག་ཁྱོད། །
ལས་ལ་གཡོལ་ཞིང་སྒྱིད་ལུག་ཁོ་ན་བྱེད། །
ཡུལ་ཁམས་གང་དུ་སོང་ཡང་དྲི་ངན་ཁྱབ། །
ཁྱོད་ལ་